CELEX: 52017PC0264
Language: hu
Date: 2017-06-01
Title: Javaslat A TANÁCS HATÁROZATA az olívaolajról és az étkezési olajbogyóról szóló 2015. évi megállapodás megkötéséről

EURÓPAI BIZOTTSÁG
            Brüsszel, 2017.6.1.
            COM(2017) 264 final
            2017/0107(NLE)
            Javaslat
            A TANÁCS HATÁROZATA
            az olívaolajról és az étkezési olajbogyóról szóló 2015. évi megállapodás megkötéséről
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               Az olívaolajról és az étkezési olajbogyóról szóló 2005. évi nemzetközi megállapodás
                  1
               , melynek hatálya 2014. december 31-én járt le, 2015. december 31-ig meghosszabbításra került. Ez a meglévő megállapodás a 47. cikk (3) bekezdése értelmében a lejárati időn túl egészen addig hatályban marad, amíg az új megállapodás életbe nem lép.
            
            
               A Tanács 2013. november 19-én felhatalmazta a Bizottságot arra, hogy az Unió nevében kezdje meg az olívaolajról és az étkezési olajbogyóról szóló új nemzetközi megállapodás megkötésére irányuló tárgyalásokat.
            
            
               Az olívaolajról és étkezési olajbogyóról szóló 2005. évi nemzetközi megállapodás helyébe lépő megállapodásról folytatott tárgyalások alkalmából a genfi Nemzetek Palotájában 2015. október 5–9. között lebonyolított ENSZ-konferencia keretében az ENSZ Kereskedelmi és Fejlesztési Konferencia (UNCTAD) 24 tagállamának, valamint két kormányközi szervezetnek a képviselői megállapodtak az új megállapodás szövegéről. 
            
            
               A megállapodás közösen elfogadott szövege, melynek kidolgozása során kikérték a Tanács alapanyag-munkacsoportjának (PROBA) véleményét, megfelel a Tanács által elfogadott tárgyalási irányelveknek. 
            
            
               A Tanács 2016. október 10-i (EU) 2016/1892 határozatának
                  2
                megfelelően 2016. november 28-án az Egyesült Nemzetek Szervezetének New York-i központjában az Unió nevében aláírták az olívaolajról és az étkezési olajbogyóról szóló 2015. évi megállapodást, feltételezve annak egy későbbi időpontban történő elfogadását. 
            
            
               A 31. cikk (2) bekezdése értelmében az új megállapodás 2017. január 1-jén ideiglenesen hatályba lépett.
            
            
               2.JAVASLAT
            
            
               A fentiek alapján a Bizottság a következőket javasolja:
            
            
               az EUMSZ 207. cikkének (4) bekezdése és 218. cikkének (6) bekezdése értelmében a Tanács elnöke jelölje ki azt a személyt, aki jogosult a jóváhagyásra vonatkozó okiratot az Európai Unió nevében, a megállapodás 28. cikke (4) bekezdésének megfelelően letétbe helyezni, és ezáltal kifejezésre juttatni, hogy az Unió a megállapodást magára nézve jogilag kötelező erejűnek ismeri el.
            
            
               Továbbá a szabályok szerint a Tanács az EUMSZ 218. cikke (7) bekezdése értelmében felhatalmazza a Bizottságot az új megállapodás által létrehozott tagok tanácsában az Unió által képviselendő álláspontok kialakítására, amennyiben a tagok tanácsának a megállapodás 19. cikkének (2) bekezdése értelmében a B. és C. mellékletekben szereplő olívaolajok, olívapogácsa-olajok és az étkezési olajbogyó megnevezései és meghatározásai tekintetében módosításokat kell elfogadnia. 
            
            
               3.KÖLTSÉGVETÉSI VONZATOK
            
            
               Ez a javaslat nincs hatással a költségvetésre.
            
            
               2017/0107 (NLE)
            
            
               Javaslat
            
            
               A TANÁCS HATÁROZATA
            
            
               az olívaolajról és az étkezési olajbogyóról szóló 2015. évi megállapodás megkötéséről
            
            
               AZ EURÓPAI UNIÓ TANÁCSA,
            
         
         
            
               tekintettel az Európai Unió működéséről szóló szerződésre és különösen annak 207. cikkének (4) bekezdésére, összefüggésben 218. cikke (6) bekezdése második albekezdése a) pontjának v. alpontjával és 218. cikkének (7) bekezdésével, 
            
            
               tekintettel az Európai Bizottság javaslatára,
            
            
               tekintettel az Európai Parlament egyetértésére,
            
            
               mivel:
            
            
               (1)A Tanács 2013. november 19-én felhatalmazta a Bizottságot arra, hogy az Unió nevében kezdje meg az olívaolajról és az étkezési olajbogyóról szóló új nemzetközi megállapodás
                  3
                megkötésére irányuló tárgyalásokat.
            
            
               (2)Az olívaolajról és étkezési olajbogyóról szóló 2005. évi nemzetközi megállapodás helyébe lépő megállapodásról folytatott tárgyalások alkalmából összehívott ENSZ-konferencia keretében az ENSZ Kereskedelmi és Fejlesztési Konferencia (UNCTAD) 24 tagállamának, valamint két kormányközi szervezetnek a képviselői 2015. október 9-én elfogadták az olívaolajról és étkezési olajbogyóról szóló új megállapodás szövegét. 
            
            
               (3)A Tanács 2016. október 10-i (EU) 2016/1892 határozatának
                  4
                megfelelően 2016. november 28-án az Egyesült Nemzetek Szervezetének New York-i központjában az Unió nevében aláírták az olívaolajról és az étkezési olajbogyóról szóló 2015. évi nemzetközi megállapodást (a továbbiakban: a megállapodás), feltételezve annak egy későbbi időpontban történő elfogadását.
            
            
               (4)A 31. cikk (2) bekezdése értelmében a megállapodás 2017. január 1-jén ideiglenesen hatályba lépett.
            
            
               (5)A megállapodás létrehoz egy döntéshozói szervet, a „tagok tanácsát”, amely gyakorolja azon hatáskörök összességét, és ellátja mindazokat a feladatokat, amelyek e megállapodás célkitűzéseinek eléréséhez szükségesek. Indokolt felhatalmazni a Bizottságot arra, hogy a tagok tanácsában képviselje az Uniót.
            
            
               (6)A megállapodás 19. cikkének (2) bekezdése értelmében a tagok tanácsa a B. és C. mellékletekben szereplő olívaolajok, olívapogácsa-olajok és az étkezési olajbogyó megnevezéseit és meghatározásait és ezáltal a megállapodást is módosíthatja. 
            
            
               (7)Annak érdekében, hogy a tagok tanácsa minél könnyebben elfogadhassa ezeket a módosításokat, fel kell hatalmazni a Bizottságot a módosításoknak az Unió nevében való jóváhagyására. 
            
            
               (8)A Bizottságnak úgy kell elfogadnia az Unió álláspontját a megállapodás módosításáról, hogy szem előtt tartja az Unió érdekeit és az Unió kereskedelempolitikájának célkitűzéseit, ügyelve arra, hogy az megfeleljen az uniós és a nemzetközi jognak, a Bizottság azon jogköre sérelme nélkül, hogy felhatalmazáson alapuló jogi aktus révén hozzáigazíthatja az uniós szabályokat a megállapodásnak a tagok tanácsa által elfogadott módosításaihoz, különös tekintettel az 1308/2013/EU európai parlamenti és tanácsi rendelet
                  5
                75. cikkében szereplő, az olívaolaj és az étkezési olajbogyó ágazatra vonatkozó forgalmazási előírásokra. 
            
            
               (9)A tagállami szakértelem összegyűjtése érdekében, valamint a tagok tanácsa és az uniós szabályok – amelyeket a tagok tanácsa által hozott határozatot követően felhatalmazáson alapuló jogi aktus útján hoznak – közötti lehető legnagyobb koherencia biztosítása érdekében a tagállamok képviselőinek támogatniuk kell a Bizottság munkáját, a Bizottságnak pedig már az előkészítés fázisában tájékoztatnia kell a tagállami képviselőket az Unió nevében kialakítandó álláspontról. Elő kell írni, hogy amennyiben a Szerződés 238. cikke (3) bekezdése a) pontjának második albekezdésében meghatározott blokkoló kisebbségnek megfelelő számú tagállam nem támogatja a Bizottság által kialakított álláspontot, a Bizottságnak el kell vetnie ezt az álláspontot.
            
            
               (10)A megállapodást az Európai Unió nevében jóvá kell hagyni, 
            
            
               ELFOGADTA EZT A HATÁROZATOT:
            
            
               1. cikk
            
            
               A Tanács az Unió nevében jóváhagyja az olívaolajról és étkezési olajbogyóról szóló 2015. évi nemzetközi megállapodást.
            
            
               A megállapodás szövegét csatolták e határozathoz.
            
            
               2. cikk
            
            
               A Tanács elnöke kijelöli azt a személyt, aki jogosult a jóváhagyásra vonatkozó okiratot az Európai Unió nevében, a megállapodás 28. cikke (4) bekezdésének megfelelően letétbe helyezni, és ezáltal kifejezésre juttatni, hogy az Unió a megállapodást magára nézve jogilag kötelező erejűnek ismeri el.
            
         
         
            
               3. cikk
            
            
               Az Uniót a Bizottság képviseli a megállapodás 3. cikke által létrehozott tagok tanácsában.
            
            
               4. cikk
            
            
               Amikor a megállapodás által létrehozott tagok tanácsának a megállapodás 19. cikkének (2) bekezdése értelmében a B. és C. mellékletekben szereplő olívaolajok, olívapogácsa-olajok és az étkezési olajbogyó megnevezései és meghatározásai tekintetében módosításokat kell elfogadnia, a Bizottság a következő feltételek mellett rendelkezik felhatalmazással a javasolt módosításokkal kapcsolatos, az Unió nevében való álláspont kialakítására:
            
            
               1.A Bizottság ügyel arra, hogy az elfogadott álláspont:
            
            
               –az Európai Unió érdekeit képviselje;
            
            
               –megfeleljen az uniós és a nemzetközi jognak, a Bizottság azon jogköre sérelme nélkül, hogy felhatalmazáson alapuló jogi aktus révén hozzáigazíthatja az uniós szabályokat a megállapodásnak tagok tanácsa által elfogadott módosításaihoz, különös tekintettel az 1308/2013/EU európai parlamenti és tanácsi rendelet 75. cikkében szereplő, az olívaolaj és az étkezési olajbogyó ágazatra vonatkozó forgalmazási előírásokra.
            
            
               2.Az Unió álláspontjának kialakítása érdekében a Bizottság megfelelő időn belül tájékoztatja a tagállamok képviselőit arról az álláspontról, amelyet a tagok tanácsában az Unió nevében kíván képviselni.
            
            
               Ha a Szerződés 238. cikke (3) bekezdése a) pontjának második albekezdésében meghatározott blokkoló kisebbségnek megfelelő számú tagállam nem támogatja a Bizottság által az Unió nevében kialakított álláspontot, a Bizottság nem képviselheti ezt az álláspontot a tagok tanácsában. Ebben az esetben a Szerződés 218. cikkének (9) bekezdése értelmében a Bizottság egy megfelelő javaslatot terjeszt a Tanács elé.
            
            
               5. cikk
            
            
               Ez a határozat az Európai Unió Hivatalos Lapjában történő kihirdetését követő hetedik napon lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 302., 2005.11.19., 47. o.
               
               
                  
                     (2)
                  A Tanács (EU) 2016/1892 határozata (2016. október 10.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról (HL L 293., 2016.10.28., 2. o.).
               
               
                  
                     (3)
                  COM(2013) 646 final, 2013.9.19.
               
               
                  
                     (4)
                  A Tanács (EU) 2016/1892 határozata (2016. október 10.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról (HL L 293., 2016.10.28., 2. o.).
               
               
                  
                     (5)
                  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).